**Zmluva o službách**

**prímestskej autobusovej dopravy vo verejnom záujme**

**v dopravnom regióne Orava**

**číslo zmluvy Objednávateľa: ……………..**

**Článok 1**

**ZMLUVNÉ STRANY**

Objednávateľ:  **Žilinský samosprávny kraj**

Sídlo: Ul. Komenského 48, 011 09 Žilina

IČO: 37 808 427

DIČ: 202 162 66 95

IČ DPH: nie je platiteľom DPH

Číslo účtu IBAN: SK95 8180 0000 0070 0050 3697

Bankové spojenie: Štátna pokladnica

konajúci: Ing. Erika Jurinová, predsedníčka

(ďalej len „**Objednávateľ**”)

**a**

*(vyplní Dopravca do ponuky)*

Dopravca: **............................................**

Sídlo: **............................................**

IČO: **............................................**

DIČ: **............................................**

IČ DPH: **............................................**

zapísaný v: **............................................**

Číslo účtu IBAN: **............................................**

Bankové spojenie: **............................................**

konajúci: **............................................**

(ďalej len „**Dopravca**”)

(Objednávateľ a Dopravca ďalej spoločne ako **„Zmluvné strany**“ a jednotlivo ako **„Zmluvná strana**")

**Článok 2**

**ÚVODNÉ USTANOVENIA**

## 2.1.Táto zmluva je uzatvorená medzi Objednávateľom a Dopravcom v súlade s § 21 zákona č. 56/2012 Z. z. o cestnej doprave v znení neskorších predpisov, v súlade s Nariadením Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov a je uzatvorená ako výsledok verejného obstarávania, ktoré uskutočnil Objednávateľ postupom verejnej súťaže podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet nadlimitnej zákazky s názvom: *„Poskytovanie služieb prímestskej autobusovej dopravy vo verejnom záujme pre ŽSK v rámci regiónov Kysuce a Orava na obdobie rokov 2020-2021“* (ďalej len ako **„Zmluva“**).

## 2.2 Dopravca vyhlasuje, že je ku dňu uzavretia Zmluvy zapísaný v Registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len **„zákon č. 315/2016 Z. z.“**) a vyhlasuje, že všetky údaje a dokumenty uvedené v tomto registri o Dopravcovi a o konečnom užívateľovi výhod sú úplné a pravdivé.

## 2.3 Dopravca vyhlasuje, že spĺňa všetky podmienky a požiadavky stanovené v tejto Zmluve, že je oprávnený túto Zmluvu uzatvoriť a že je spôsobilý riadne a včas plniť všetky a akékoľvek záväzky z nej vyplývajúce.

## 2.4 V prípade, ak počas trvania Zmluvy dôjde k zmene identifikačných údajov uvedených v článku 1 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k tejto Zmluve. V prípade zmeny bankového spojenia alebo zmeny účtu je Dopravca povinný spolu s oznámením o jeho zmene hodnoverne preukázať Objednávateľovi skutočnosť, že je majiteľom účtu a to buď predložením úradne overenej kópie zmluvy o vedení účtu alebo originálom potvrdenia banky o vedení oznámeného účtu.

## 2.5 Za zmenu identifikačných údajov podľa bodu 2.4 Zmluvy sa nepovažuje nahradenie pôvodného Dopravcu novým právnym subjektom z dôvodu právneho nástupníctva v dôsledku reorganizácie, zlúčenia, splynutia, úpadku alebo obdobnej právnej skutočnosti na strane Dopravcu.

**Článok 3**

**ÚČEL ZMLUVY A DEFINÍCIE POJMOV**

## 3.1 Účelom Zmluvy je zabezpečenie dopravnej obslužnosti v dopravnom regióne Orava, ktorý sa nachádza v územnom obvode Žilinského kraja, a to určením práv a povinností Zmluvných strán pri poskytovaní služieb pravidelnej, osobnej, prímestskej autobusovej dopravy vo verejnom záujme v dopravnom regióne Orava , a to po dobu trvania Zmluvy, v rozsahu a za podmienok stanovených ďalej v Zmluve (ďalej len ako „**Služba**“).

## 3.2 Dopravca sa zaväzuje, že bude s odbornou starostlivosťou, za podmienok stanovených v Zmluve a v súlade s touto Zmluvou a všetkými jej prílohami, ako aj v súlade so všeobecne záväznými právnymi predpismi SR a EÚ poskytovať Službu.

## 3.3 Definície pojmov používaných v Zmluve a jej prílohách sú uvedené buď priamo v Zmluve alebo v **Prílohe č. 1** Zmluvy.

## 3.4  V prípade, ak Zmluva, ani jej prílohy neobsahujú definíciu pojmu, použije sa na výklad pojmu zákonná definícia pojmu, najmä v zmysle zákona č. 56/2012 Z. z. o cestnej doprave v znení neskorších predpisov.

**Článok 4**

# PRedmEt Zmluvy

## 4.1 Predmetom Zmluvy je poskytovanie Služby zo strany Dopravcu t.j. poskytovanie služieb pravidelnej, prímestskej autobusovej dopravy vo verejnom záujme v dopravnom regióne Orava, ktorý sa nachádza v územnom obvode Žilinského kraja a to:

## (a) záväzok Dopravcu pred začatím poskytovania Služby splniť povinnosti uvedené v Zmluve;

## (b) záväzok Dopravcu poskytovať Službu riadne a včas;

## (c) záväzok Dopravcu zapojiť sa po dobu trvania Zmluvy do integrovaného dopravného systému na území Žilinského kraja a priľahlých záujmových regiónov (ďalej len ako **„IDS ŽK**“) a za týmto účelom spolupracovať s Objednávateľom, ako aj a s Integrátorom;

## (d) záväzok Objednávateľa zaplatiť Dopravcovi za riadne poskytovanie Služby Príspevok;

## a to za podmienok stanovených v Zmluve.

**Článok 5**

# VYMEDZENIE ZAČATIA POSKYTOVANIA SLUŽBY, ROZSAHU SLUŽBY

# A PRAVIDIEL PRE ZMENU ROZSAHU SLUŽBY

## Dopravca sa zaväzuje, že:

## začne poskytovať Službu od 30.11.2019 (vrátane), ak k uzavretiu Zmluvy dôjde do 31.8.2019 (vrátane). Ak k uzavretiu Zmluvy dôjde po 31.8.2019, Dopravca sa zaväzuje začať poskytovať Službu najneskôr do 4 (štyroch) mesiacov od účinnosti Zmluvy;

## bude poskytovať Službu **v rozsahu 5 880 000** (slovom: päť miliónov osemstoosemdesiattisíc) **Tarifných kilometrov/kalendárny rok** (ďalej ako **„Východiskový rozsah Služby“).** Východiskový rozsah Služby je daný **Cestovnými poriadkami** , ktoré tvoria **Prílohu č. 3** Zmluvy.

## bude poskytovať Službu **Veľkými autobusmi** v počte minimálne **35 (tridsaťpäť)** kusov a v súlade s Pokynom Objednávateľa podľa bodu 5.13 Zmluvy.

## Objednávateľ na základe tejto Zmluvy a po splnení zákonných podmienok udelí Dopravcovi príslušné dopravné licencie na Autobusových linkách uvedených v Prílohe č. 3 Zmluvy v znení prípadných neskorších zmien Autobusových liniek v dôsledku zmeny rozsahu Služby alebo aktualizácie Cestovných poriadkov.

## 5.3 Pred začatím poskytovania Služby môže dôjsť k úprave časového rozloženia spojov podľa Cestovných poriadkov, ktoré tvoria **Prílohu č. 3 Zmluvy**.

## 5.4 Objednávateľ je oprávnený požadovať a Dopravca sa zaväzuje akceptovať **zmeny v rozsahu poskytovania Služby oproti** **Východiskovému rozsahu Služby** podľa bodu 5.1 písm. b) Zmluvy za podmienok stanovených ďalej v tejto Zmluve. Dopravca berie na vedomie a súhlasí s tým, že zmeny v rozsahu poskytovania Služby môžu znamenať tak zvýšenie dopravných výkonov, ako aj ich zníženie, najviac však o 10 % oproti Východiskovému rozsahu Služby. **Maximálny ročný rozsah Služby je 6 468 000 (slovom: šesť miliónov štyristošesťdesiatosemtisíc) Tarifných kilometrov a Minimálny ročný rozsah Služby je 5 292 000 (slovom: päť miliónov dvestodeväťdesiatdvatisíc) Tarifných kilometrov.**

## 5.5 Zmeny v rozsahu poskytovania Služby môžu byť vynútené a Objednávateľom požadované najmä v súvislosti so zmenou dopravných potrieb v území ako napr. vznik alebo zánik školy, školského zariadenia, vznik alebo zánik pracovných príležitostí, alebo v súvislosti s koordináciou spojov (dopravnou optimalizáciou) autobusových liniek a/alebo železničnej dopravy a/alebo mestskej hromadnej dopravy, alebo z iných rozhodujúcich okolností v zmysle zákona č. 56/2012 Z. z. o cestnej doprave v znení neskorších predpisov.

5.6 Dopravca sa zaväzuje akceptovať Objednávateľom požadované zmeny v rozsahu poskytovania Služby spočívajúce vo zvýšení alebo znížení rozsahu poskytovania Služby v nasledovnom rozsahu:

1. do 1 % Východiskového rozsahu Služby podľa bodu 5.1 písm. b) Zmluvy, ak zmena nevyžaduje zmenu dopravnej licencie a Objednávateľ uplatní požiadavku na takúto zmenu najmenej 15 dní pred účinnosťou zmeny. Ak požadovaná zmena vyžaduje zmenu dopravnej licencie, zaväzuje sa Dopravca akceptovať požadovanú zmenu, ak Objednávateľ uplatní požiadavku na takúto zmenu najmenej 3 (tri) mesiace pred jej účinnosťou;
2. od 1 % (vrátane) do 5 % Východiskového rozsahu Služby podľa bodu 5.1 písm. b) Zmluvy, ak požiadavku na takúto zmenu Objednávateľ písomne oznámi Dopravcovi najmenej 3 (tri) mesiace pred účinnosťou zmeny;
3. od 5 % (vrátane) do 10 % (vrátane) Východiskového rozsahu Služby podľa bodu 5.1 písm. b) Zmluvy, ak požiadavku na takúto zmenu Objednávateľ písomne oznámi Dopravcovi najmenej 6 (šesť) mesiacov pred účinnosťou zmeny.

5.7 Požiadavka na zmenu v rozsahu poskytovania Služby v zmysle bodu 5.6 Zmluvy bude zohľadnená pri úprave Príspevku podľa článku 6 Zmluvy. Okrem úpravy Príspevku podľa článku 6 Zmluvy nemá Dopravca v súvislosti so zmenou rozsahu Služby spočívajúcej vo zvýšení alebo znížení dopravných výkonov, nárok na žiadne akékoľvek iné platby ani na úhradu žiadnych akýchkoľvek ďalších priamych a/alebo nepriamy nákladov, pokiaľ nie je v Zmluve výslovne dohodnuté inak.

## 5.8 Zmenu rozsahu Služby podľa bodu 5.6 Zmluvy Objednávateľ písomne oznámi Dopravcovi tak, že dá pokyn na zmenu cestovných poriadkov a/alebo dopravných licencií, ktorých sa zmena týka a uvedie odkedy má požadovaná zmena začať platiť. Na základe tohto pokynu Objednávateľa, sa Dopravca zaväzuje, že riadne a včas podá na Dopravný správny orgán podľa druhu zmeny buď návrh na začatie konania o udelenie, odňatie alebo zmenu dopravnej licencie spolu s návrhom nových cestovných poriadkov alebo návrh na schválenie nového cestovného poriadku, ak sa zmena rozsahu Služby týka iba zmeny cestovného poriadku; a to tak, aby zmena začala platiť od dátumu uvedenom v pokyne Objednávateľa na zmenu cestovných poriadkov a/alebo dopravných licencií.

## 5.9 V prípade, ak Dopravca poruší povinnosť, ktorá pre neho vyplýva z bodu 5.8 Zmluvy a toto porušenie bude mať za následok, že zmena rozsahu Služby nie je zavedená v termíne požadovanom Objednávateľom, Zmluvné strany sa dohodli, že tie autobusové linky a/alebo spoje na autobusových linkách, ktoré boli zmenou dotknuté tak, že nemali byť ďalej prevádzkované buď vôbec alebo by mali byť prevádzkované v menšom rozsahu, prestávajú byť okamihom, kedy mala zmena nadobudnúť platnosť, predmetom tejto Zmluvy t.j. dopravné výkony na nich realizované sa nebudú považovať za Službu. Tým nie je dotknuté právo Objednávateľa požadovať voči Dopravcovi zaplatenie zmluvnej pokuty a náhradu škody vo výške presahujúcej výšku zmluvnej pokuty.

5.10 Objednávateľ je oprávnený požadovať a Dopravca sa zaväzuje bezvýhradne akceptovať pokyn Objednávateľa na aktualizáciu Cestovných poriadkov. Aktualizáciou Cestovných poriadkov počas poskytovania Služby sa na účely Zmluvy považujú zmeny, ktoré vyplynú:

## zo zmien cestovných poriadkov železničnej dopravy;

## z koordinácie spojov (dopravnej optimalizácie) autobusových liniek a/alebo železničnej dopravy a/alebo mestskej hromadnej dopravy;

## alebo z iných rozhodujúcich okolností ako napríklad vznik alebo zánik školy, školského zariadenia, vznik alebo zánik pracovných príležitostí a podobne.

## V prípade, ak aktualizácia Cestovných poriadkov bude spojená so zvýšením alebo znížením dopravných výkonov oproti Východiskovému rozsahu Služby podľa bodu 5.1 písm. b) Zmluvy, postupuje sa ako pri zmene rozsahu Služby podľa bodu 5.6 Zmluvy.

## V prípade, ak aktualizované Cestovné poriadky majú vplyv na zmenu tarifnej kilometrickej dĺžky jednotlivých Spojov, Objednávateľ spolu s aktualizovanými Cestovnými poriadkami oznámi Dopravcovi novú tarifnú kilometrickú dĺžku jednotlivých Spojov, stanovenú na základe digitálnej mapy.

## 5.11 Aktualizovaný Cestovný poriadok sa stane pre Dopravcu záväzným schválením Dopravným správnym orgánom a platí od dátumu v ňom uvedenom ako deň platnosti.

## 5.12 Dopravca sa zaväzuje, že pri aktualizácii Cestovných poriadkov alebo pri zmene rozsahu Služby, spracuje a predloží Objednávateľovi aktualizované **Obehy vozidiel** najneskôr do 10 pracovných dní pred začatím prevádzky. Objednávateľ je oprávnený na základe Pokynu Objednávateľa uložiť Dopravcovi povinnosť upraviť Obehy vozidiel v rozsahu Pokynu Objednávateľa.

## 5.13. Objednávateľ je oprávnený na základe Pokynu Objednávateľa **určiť,** ktoré **Spoje** budú **prevádzkované Veľkým autobusom**, a to pri rešpektovaní povinnosti Dopravcu disponovať pri poskytovaní Služby Veľkými autobusmiv počte minimálne **35 (tridsaťpäť)** kusov a s prihliadnutím k možnosti zostaviť Obehy vozidiel s ohľadom na technické možnosti dispozície s vozidlovým parkom a obmedzenia vyplývajúce z platných právnych predpisov. Dopravca sa zaväzuje takýto Pokyn Objednávateľa akceptovať.

## 5.14 Zmluvné strany berú na vedomie, že počas platnosti príslušných Cestovných poriadkov môže dôjsť k dočasným zmenám, alebo úpravám organizácie prevádzky Používaných vozidiel v dôsledku dočasnej zmeny trasy autobusovej linky alebo spoja na nej v dôsledku výluk, uzávierok, obchádzok alebo vedením Posilového spoja. Pre účely Zmluvy sa považujú za relevantné iba tie zmeny, ktoré boli Dopravcovi písomne oznámené Objednávateľom, alebo ktoré boli na základe oznámenia Dopravcu písomne odsúhlasené Objednávateľom, vrátane dĺžky obchádzkovej trasy a počtu dotknutých Spojov, alebo ktoré boli vynútené neprejazdnosťou časti trasy, trvali najviac 48 hodín a Dopravca o nich bezodkladne informoval Objednávateľa. Rozsah týchto zmien sa nezapočítava do zmien rozsahu Služby podľa bodu 5.4 tejto Zmluvy.

5.15 Zmluvné strany sa dohodli, že akékoľvek zmeny v rozsahu poskytovania Služby oproti Východiskovému rozsahu Služby podľa bodu 5.1 písm. b) Zmluvy spočívajúce vo zvýšení alebo znížení rozsahu poskytovania Služby o viac než 10 % sú možné iba na základe vzájomnej písomnej dohody Zmluvných strán v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok 6**

# PRÍSPEVOK ZA SLUŽBU, PRAVIDLÁ jEHO VýPOČTU A HARMONOGRAM ÚHRAD

**JEDNOTKOVÁ CENA A PRAVIDLÁ JEJ AKTUALIZÁCIE**

6.1 Zmluvné strany sa dohodli, že

*(vyplní Dopravca do ponuky)*

1. **jednotková cena za 1 (jeden) Tarifný kilometer, zaokrúhlená na 4 desatinné miesta je ........................ EUR bez DPH (slovom: .............................................................) (ďalej len „cena“).** Objednávateľ a Dopravca sa výslovne dohodli, že súčasťou ceny nie sú Poplatok za prístup (vstup) spoja prímestskej dopravy na autobusové stanice a poplatok za zmenu cestovného poriadku mimo výročnej zmeny cestovných poriadkov, ktoré sa platia v zmysle § 23 ods. 1 zákona č. 56/2012 Z. z. o cestnej doprave v znení neskorších predpisov.

Tabuľka č. 1 - jednotkové ceny v eurách bez DPH z ponuky Dopravcu

|  |  |  |  |  |  |
| --- | --- | --- | --- | --- | --- |
| **Spolu**  **Jednotková cena za 1 Tarifný kilometer** | **časť ceny za**  **PHM** | **časť ceny za**  **náklady práce** | **časť ceny za Opravy, réžiu a iné** | **časť ceny za** **Odpisy a/alebo nájom na Používané vozidlá** | **časť ceny za**  **Zisk** |
| **CSPOLU0** | **CCPHM0** | **CCCP0** | **CCOPRE0** | **CCODFN0** | **CCZISK** |
|  |  |  |  |  |  |

1. **Východiskový ročný nábeh vozidiel** je: **........................**
2. **Východiskový počet Používaných vozidiel (vrátane prevádzkovej zálohy)** je: **........................**

Zmluvné strany sa dohodli, že jednotková cena za jeden Tarifný kilometer uvedená v Tabuľke č. 1 Zmluvy bude na účely štvrťročného zúčtovania Príspevku aktualizovaná štvrťročne a to po skončení príslušného kalendárneho štvrťroka v mesiaci bezprostredne nasledujúcom po skončenom štvrťroku, a to postupom podľa bodov6.2.1 až6.2.5Zmluvy.

6.2.1 Aktualizácia časti ceny za PHM

CCPHM0 za 1 Tarifný km uvedená v Tabuľke č. 1 Zmluvy bude zo strany Objednávateľa upravovaná (tzn. zvýšená alebo znížená) v závislosti na zmene Priemerných cien pohonných látok v SR pre ukazovateľ „Motorová nafta“ zverejňovaných Štatistickým úradom SR. Aktualizovaná hodnota bude vypočítaná podľa nasledujúceho vzorca:

CCPHMU = CCPHM0 x [KPHMU / KPHM0]

kde

CCPHMU predstavuje príslušnú časť ceny za 1 Tarifný km pre uplynulý štvrťrok upravenú podľa tohto ustanovenia. Hodnota bude následne zaokrúhlená na 4 desatinné miesta.

CCPHM0 predstavuje príslušnú časť ceny za 1 Tarifný km podľa Ponuky Dopravcu

KPPHMU predstavuje priemernú cenu motorovej nafty v SR za štvrťrok, pre ktorý je vypočítaná CCPHMU

KPPHM0 predstavuje priemernú cenu motorovej nafty v SR za štvrťrok predchádzajúci štvrťroku, v ktorom bola predložená Ponuka Dopravcu v Procese verejného obstarávania.

Hodnoty KPPHMU a KPPHM0 vychádzajú z priemerných mesačných cien motorovej nafty v SR zverejnených Štatistickým úradom SR. Sú vypočítané ako priemer cien za tri mesiace tvoriace príslušné štvrťroky.

6.2.2 Aktualizácia časti ceny za Náklady práce

CCCP0 za 1 Tarifný km uvedená v Tabuľke č. 1 Zmluvy bude zo strany Objednávateľa upravovaná podľa vývoja Priemernej mesačnej nominálnej mzdy zamestnanca v hospodárstve SR, ktorú zverejňuje Štatistický úrad SR. Aktualizovaná hodnota bude vypočítaná podľa nasledujúceho vzorca:

CCCPU = CCCP0 x [KCPU / KCP0]

kde

CCCPU predstavuje príslušnú časť ceny za 1 Tarifný km pre uplynulý štvrťrok upravenú podľa tohto ustanovenia. Hodnota bude následne zaokrúhlená na 4 desatinné miesta.

CCCP0 predstavuje príslušnú časť ceny za 1 Tarifný km podľa Ponuky Dopravcu

KCPU predstavuje Priemernú mesačnú nominálnu mzdu zamestnanca hospodárstva SR zverejnenú Štatistickým úradom SR za štvrťrok predchádzajúci štvrťroku, pre ktorý je vypočítaná CCCPU

KCP0 predstavuje priemer hodnôt Priemernej mesačnej nominálnej mzdy zamestnanca hospodárstva SR zverejnených Štatistickým úradom SR za dva kvartály predchádzajúce štvrťroku, v ktorom bola predložená Ponuka Dopravcu v Procese verejného obstarávania

V prípade, ak dôjde k medziročnému zníženiu priemernej nominálnej mesačnej mzdy v hospodárstve SR a vypočítaná hodnota CCCPU klesne pod východiskovú úroveň alebo pod úroveň dosiahnutú za rovnaký štvrťrok predchádzajúceho roka, výška časti ceny za cenu práce sa neznižuje. Zostane zachovaná až do doby vzrastu priemernej mesačnej mzdy v hospodárstve a nadväzne aj vypočítanej hodnoty CCCPU nad jej úroveň pred prvým znížením.

6.2.3 Aktualizácia časti ceny za Opravy, réžiu a iné

CCOPRE0 za 1 Tarifný km uvedená v Tabuľke č. 1 Zmluvy bude zo strany Objednávateľa upravovaná (tzn. zvýšená alebo znížená) podľa vývoja „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“, zverejňovaného Štatistickým úradom SR. Aktualizovaná hodnota bude vypočítaná podľa nasledujúceho vzorca:

CCOPREU = CCOPRE0 x [KOPREU / KOPRE0]

kde

CCOPREU predstavuje príslušnú časť ceny za 1 Tarifný km pre uplynulý štvrťrok upravenú podľa tohto ustanovenia. Hodnota bude následne zaokrúhlená na 4 desatinné miesta.

CCOPRE0 predstavuje príslušnú časť ceny za 1 Tarifný km podľa Ponuky Dopravcu

KOPREU vyjadruje priemernú úroveň spotrebiteľských cien v SR za štvrťrok, pre ktorý je vypočítaná CCOPREU

KOPRE0 vyjadruje priemernú úroveň spotrebiteľských cien v SR za obdobie predchádzajúce mesiacu, v ktorom bola predložená Ponuka Dopravcu v Procese verejného obstarávania.

Hodnoty KOPREU a KOPRE0 vychádzajú z „Indexu spotrebiteľských cien oproti bázickému obdobiu“, ukazovateľa „Spotrebiteľské ceny úhrnom“ zverejňovaného Štatistickým úradom SR. Hodnota KOPREU sa vypočíta ako priemer hodnôt za tri mesiace tvoriace príslušný štvrťrok.

V prípade, že sa v dôsledku zmien legislatívy SR zmenia štátom určované a Dopravcom neovplyvniteľné náklady na položky, tvoriace časť Ceny za opravy, réžiu a iné (sadzby mýta, dane z motorových vozidiel, nové dane a poplatky), a to v porovnaní so stavom, platným v lehote predkladania Ponuky, hodnota CCOPREU za 1 Tarifný kilometer sa upraví o preukázaný vplyv takýchto zmien.

* + 1. Aktualizácia v dôsledku zmeny priemerného ročného nábehu vozidiel

6.2.4.1 V prípade, ak v dôsledku aktualizácie Cestovných poriadkov dôjde k zvýšeniu alebo zníženiu priemerného ročného nábehu vozidiel o viac ako 5% oproti Východiskovému ročnému nábehu vozidiel v bode 6.1 Zmluvy a uvedenú zmenu oproti Východiskového ročnému nábehu vozidiel v bode 6.1 Zmluvy písomne odsúhlasia obe zmluvné strany, Objednávateľ zaktualizuje CCCPU aCCODFNU pre ukončený štvrťrok podľa bodov 6.2.4.2 až 6.2.4.4 Zmluvy nasledovne:

Podkladom pre určenie novej hodnoty priemerného ročného nábehu vozidiel je plánovaný ročný rozsah Služby a Objednávateľom odsúhlasený počet Používaných vozidiel podľa návrhu Dopravcu vyplývajúci zo spracovaných Obehov, doložený zdôvodnením zmeny počtu vozidiel, ktoré bude vychádzať najmä z neprimeranosti zabezpečovania Služby v zmenenom rozsahu prostredníctvom Východiskového počtu Používaných vozidiel alebo doterajšieho Aktualizovaného počtu Používaných vozidiel s ohľadom na technické možnosti dispozície s vozidlovým parkom Dopravcu, na zákon č. 56/2012 Z. z. o cestnej doprave v znení neskorších predpisov a obmedzenia vyplývajúceho z právnych predpisov upravujúcich bezpečnosť a ochranu zdravia pri práci a doby odpočinku vodičov.

* + - 1. Zmluvné strany sa dohodli, že ak má Dopravca s Objednávateľom uzavretých viacero zmlúv o službách a v rámci zmeny Cestovných poriadkov dôjde k zvýšeniu počtu Vozidiel potrebných pre zabezpečenie Služby podľa tejto Zmluvy, ale táto zmena preukázateľne nemá vplyv na minimálny počet Vozidiel na zabezpečenie jednotlivých Spojov podľa cestovných poriadkov v rámci všetkých zmlúv o službách, ktoré sú uzatvorené medzi Dopravcom a Objednávateľom, k úprave ceny nedochádza.
      2. V prípade vzájomne písomne odsúhlaseného zvýšenia alebo zníženia priemerného ročného nábehu vozidiel za ukončený štvrťrok o viac ako 3 % oproti Východiskovému ročnému nábehu vozidiel v bode 6.1 Zmluvy sa zaktualizujú ceny podľa nasledujúcich vzorcov:

CCODFNU = CCODFN0 x [(RSV/PAV )/ [(RSU/PAU )]

CCCPUU = CCCPU x [(RSV/PAV )/ [(RSU/PAU )]

kde

CCODFNU predstavuje príslušnú časť ceny za 1 Tarifný km pre uplynulý štvrťrok upravený podľa tohto ustanovenia. Hodnota bude následne zaokrúhlená na 4 desatinné miesta.  
CCODFN0 predstavuje príslušnú časť ceny za 1 Tarifný km podľa Ponuky Dopravcu

CCCPUU predstavuje príslušnú časť ceny za 1 Tarifný km pre uplynulý štvrťrok upravený podľa tohto ustanovenia.

CCCPU predstavuje príslušnú časť ceny za 1 Tarifný km pre uplynulý štvrťrok upravený podľa bodu 6.2.2. Zmluvy. Hodnota bude následne zaokrúhlená na 4 desatinné miesta.

RSV predstavuje ročný Východiskový rozsah Služby podľa bodu 5.1 Zmluvy

PAV predstavuje Východiskový počet Používaných vozidiel podľa bodu 6.1 Zmluvy

RSU predstavuje odsúhlasený priemerný ročný rozsah služby za ukončený štvrťrok

PAU predstavuje odsúhlasený priemerný počet autobusov za ukončený štvrťrok

6.2.4.4 V prípade, že za ukončený štvrťrok zvýšenie alebo zníženie priemerného ročného nábehu vozidiel dosiahne nanajvýš 3 % oproti Východiskovému ročnému nábehu vozidiel v bode 6.1 Zmluvy , sa pre účely výpočtu použije nasledujúci vzorec:

CCODFNU = CCODFN0

CCCPUU = CCCPU

6.2.4.5 Aktualizované ceny pre ukončený štvrťrok sú nasledovné:

CQSPOLU = CCPHMU + CCCPUU + CCOPREU + CCODFNU + CCZISK   
CQNERU = CCCPUU + CCODFNU

CQSPOLU predstavuje aktualizovanú cenu za 1 Tarifný kilometer za ukončený štvrťrok

CQNERU predstavuje aktualizovanú cenu za 1 Tarifný kilometer nerealizovaných spojov bez zavinenia dopravcu za ukončený štvrťrok

* + 1. Aktualizácia v dôsledku použitia Cyklobusov

6.2.5.1 Štvrťročne zaktualizovaná jednotková cena za jeden Tarifný kilometer môže byť ďalej zvýšená v prípade, ak bude Vozidlo na základe Pokynu Objednávateľa a v súlade s aktuálne platným Cestovným poriadkom povinne vybavené aj prípojným vozidlom/vozíkom na prepravu bicyklov v stave a vo výbave podľa aktuálne platných Technicko-prevádzkových štandardov. V takomto prípade, bude jednotková cena za každý tarifný kilometer jazdy Cyklobusu navýšená o 10 %. Takto upravená jednotková cena za 1 Tarifný kilometer bude zaokrúhlená na 4 desatinné miesta.

## **ZÚČTOVANIE, DOPLATOK A MESAČNÉ ZÁLOHOVÉ PLATBY**

* 1. Príspevok bude vypočítaný a Doplatok bude uhradený vždy za obdobie jedného štvrťroka.
  2. Na účely výpočtu Príspevku je Objednávateľom stanovená tarifná kilometrická dĺžka jednotlivých Spojov. Tarifné kilometrické dĺžky jednotlivých Spojov v čase uzavretia Zmluvy sú dané Cestovnými poriadkami v prílohe č. 3 Zmluvy. V dôsledku aktualizácie Cestovných poriadkov alebo v dôsledku uzávierok, obchádzok alebo výluk, ktoré trvajú dlhšie ako 30 kalendárnych dní a ktoré znemožňujú Dopravcovi využiť štandardnú dopravnú trasu, môže dôjsť k zmene kilometrickej dĺžky jednotlivých Spojov, pričom túto zmenu – novú kilometrickú dĺžku jednotlivých Spojov - oznámi Objednávateľ Dopravcovi. Pokiaľ Dopravca s novou kilometrickou dĺžkou Spoja nesúhlasí, je oprávnený v lehote do 15 kalendárnych dní od doručenia oznámenia o novej kilometrickej dĺžke Spoja požiadať Objednávateľa o vykonanie spoločného merania, ktoré je následne Objednávateľ povinný vykonať za účasti Dopravcu v lehote do 15 kalendárnych dní od doručenia žiadosti Dopravcu. Toto meranie sa uskutoční na náklady Dopravcu.

Dočasné zmeny štandardnej dopravnej trasy v dôsledku uzávierok, obchádzok alebo výluk, ktoré vznikli v súlade s bodom 5.14 Zmluvy, netrvajú dlhšie ako 30 kalendárnych dní (vrátane) a ktoré majú za následok zmenu kilometrickej dĺžky Spoja, uplatňuje Dopravca vo vyúčtovaní za príslušný kalendárny štvrťrok podľa skutočného počtu najazdených tarifných kilometrov, vrátane dĺžky dočasnej zmeny štandardnej dopravnej trasy, avšak Dopravca je povinný Objednávateľa na túto dočasnú zmenu výslovne a bezodkladne upozorniť.

Tarifná kilometrická dĺžka jednotlivých Spojov stanovená podľa tohto bodu Zmluvy je záväzná pre výpočet Príspevku.

* 1. Na účely výpočtu Príspevku za nasadenie Posilového spoja sa jeho kilometrická dĺžka do cieľovej zastávky stanoví v súlade s bodom 6.4 Zmluvy a započíta sa do nej aj kilometrická dĺžka návozu Používaného vozidla do jeho východiskovej zastávky a jeho odvozu z konečnej zastávky. Dopravca je povinný na Posilové spoje využiť Používané vozidlá s čo najmenšou dĺžkou aktuálne potrebného návozu a odvozu.

6.6 **Výpočet Príspevku za riadne poskytovanie Služby je daný vzorcami na výpočet Ceny Služby a na výpočet Doplatku. Vzorec na výpočet Ceny Služby je:**

CSQU = CQSPOLU x (KMQCP + KMQOB + 1,1 x KMQBIC )+ CQNERU x KMQNER

CSQU je Cena Služby za uplynulý štvrťrok

CQSPOLU je Jednotková cena za Tarifný kilometer zaktualizovaná za uplynulý štvrťrok podľa pravidiel v tejto Zmluve

CQNERU je Jednotková cena za nerealizovaný Tarifný kilometer zaktualizovaná za uplynulý štvrťrok podľa pravidiel v tejto Zmluve.

KMQCP je súčet kilometrickej dĺžky Spojov podľa Cestovných poriadkov za skutočne realizované spoje bez Cyklobusov za kalendárny štvrťrok.

KMQOB je skutočne realizovaný prírastok počtu Tarifných kilometrom pri realizácii obchádzok, výluk a posilových spojov podľa pokynov Objednávateľa za kalendárny štvrťrok.

KMQBIC je súčet kilometrickej dĺžky Cyklobusov podľa Cestovných poriadkov za skutočne realizované spoje za kalendárny štvrťrok.

KMQNER je súčet kilometrickej dĺžky nerealizovaných spojov podľa Cestovných poriadkov odsúhlasených Objednávateľom za kalendárny štvrťrok.

6.7 **Výpočet Doplatku je daný nasledujúcim vzorcom:**

DOPQU = CSQU - TQU - ZQU

kde

DOPQU je Doplatok za uplynulý kalendárny štvrťrok

CSQU je Cena Služby za uplynulý kalendárny štvrťrok

TQU sú Tržby a Iné výnosy za uplynulý kalendárny štvrťrok,

ZQU je súčet záloh, poskytnutých za kalendárny štvrťrok

**Doplatok môže mať podobu buď nedoplatku Objednávateľa alebo preplatku Objednávateľa.**

6.8 Zmluvné strany sa **za účelom výpočtu Doplatku** dohodli, že:

1. Dopravca je povinný na základe skutočnosti predložiť Objednávateľovi:
2. **Výkaz výkonov** v Tarifných kilometrov za príslušný kalendárny mesiac s odčlenením km za obchádzky , výluky, uzávierky, Cyklobusy, Posilové spoje a Nerealizované spoje

(ii) **Výkaz tržieb a iných výnosov** - prehľad predaného Cestovného Dopravcom za príslušný kalendárny mesiac a prehľad **Iných výnosov** Dopravcu vytvorených pri poskytovaní Služby za príslušný kalendárny mesiac

a to najneskôr do 7-ich kalendárnych dní po skončení príslušného kalendárneho mesiaca.

Formu Výkazu výkonov a Výkazu tržieb Dopravcovi alebo požadovanú štruktúru Výkazu výkonov a Výkazu tržieb oznámi Objednávateľ Dopravcovi bez zbytočného odkladu po uzavretí Zmluvy.

1. Objednávateľ bude vykonávať **mesačné overovanie** a následné potvrdzovanie výkazu výkonov a výkazu tržieb a iných výnosov, ktoré predloží Dopravca v súlade s písmenom a) tohto bodu Zmluvy, najneskôr do 10 kalendárnych dní od jeho predloženia Dopravcom.

1. Objednávateľ bude vykonávať **štvrťročné zúčtovanie** a predloží ho Dopravcovi do 25-tich kalendárnych dní po skončení kalendárneho štvrťroka pod podmienkou, že Dopravca predložil mesačné výkazy výkonov a výkazy tržieb a iných výnosov riadne a včas. Štvrťročné zúčtovanie za posledný štvrťrok kalendárneho roka sa na účely § 22 ods. 3 zákona č. 56/2012 Z. z. o cestnej doprave v znení neskorších predpisov považuje za celkové vyúčtovanie po skončení rozpočtového roka.
2. Dopravca je oprávnený podať voči štvrťročnému zúčtovaniu Objednávateľa písomné **námietky** s odôvodnením a tieto doručiť Objednávateľovi najneskôr do 7 kalendárnych dní od predloženia štvrťročného zúčtovania. Na neskôr podané námietky alebo na nezdôvodnené námietky sa nebude prihliadať; túto skutočnosť Objednávateľ oznámi Dopravcovi. Ak Dopravca podá včas námietky s odôvodnením, Objednávateľ ich bez zbytočného odkladu vyhodnotí a výsledok vyhodnotenia oznámi Dopravcovi.
3. V prípade, ak na základe štvrťročného zúčtovania predloženého Objednávateľom bude mať Doplatok podobu nedoplatku Objednávateľa, Objednávateľ je povinný zaplatiť Dopravcovi sumu nedoplatku Objednávateľa v lehote najneskôr do 30 kalendárnych dní:

ea) po uplynutí lehoty na podanie námietok v prípade, ak Dopravca nevyužil svoje právo podať námietky,

eb) alebo od doručenia oznámenia Objednávateľa Dopravcovi v zmysle písmena d) tohto bodu Zmluvy v prípade, ak Dopravca využil svoje právo podať námietky.

1. V prípade, ak na základe štvrťročného zúčtovania predloženého Objednávateľom bude mať Doplatok podobu preplatku Objednávateľa, Dopravca je povinný vrátiť Objednávateľovi sumu preplatku v lehote najneskôr do 30 kalendárnych dní:

fa) po uplynutí lehoty na podanie námietok v prípade, ak Dopravca nevyužil svoje právo podať námietky,

fb) alebo od doručenia oznámenia Objednávateľa Dopravcovi v zmysle písmena d) tohto bodu Zmluvy v prípade, ak Dopravca využil svoje právo podať námietky.

**Výška mesačnej Zálohy** platná od prvého dňa začatia poskytovania Služby do konca mesiaca, v ktorom bude vykonané prvé štvrťročné vyúčtovanie je stanovená ako 95 % zo súčinu 1/12 násobku Východiskového rozsahu služby v tkm a ceny za 1 tkm

V prípade, ak od začiatku poskytovania Služby do konca prvého mesiaca poskytovania Služby neuplynie celý mesiac, poskytne sa Dopravcovi alikvotná časť takto stanovenej Zálohy.

1. **Výška mesačnej Zálohy** platná od prvého dňa mesiaca bezprostredne nasledujúcom po mesiaci, v ktorom prebehlo štvrťročné zúčtovanie je:

ZALM = 0,95 x (CSQU – TQU )/3

kde

ZALM je Výška mesačnej Zálohy

CSQU je cena Služby za uplynulý kalendárny štvrťrok

TQU sú Tržby za uplynulý kalendárny štvrťrok

1. Mesačná Záloha je splatná do 25-teho dňa príslušného kalendárneho mesiaca.

6.9 Povinnosť Objednávateľa zaplatiť mesačnú Zálohu alebo Doplatok je splnená dňom odpísania príslušnej čiastky z účtu Objednávateľa na účet Dopravcu. Povinnosť Dopravcu vrátiť Doplatok je splnená dňom odpísania príslušnej čiastky z účtu Dopravcu na účet Objednávateľa.

6.10 Poplatok za prístup (vstup) spoja prímestskej dopravy na autobusové stanice a poplatok za zmenu cestovného poriadku mimo výročnej zmeny cestovných poriadkov, ktoré sa platia v zmysle § 23 ods. 1 zákona č. 56/2012 Z. z. o cestnej doprave v znení neskorších predpisov, bude znášať Objednávateľ.

**Článok 7**

**ZÁKLADNÉ POVINNOSTI DOPRAVCU PRI POSKYTOVANÍ SLUŽBY**

7.1 Dopravca je povinný poskytovať Službu:

1. v súlade zo svojimi záväzkami, ktoré vyplývajú z **Ponuky Dopravcu,** ktorá tvorí **Prílohu č. 2** Zmluvy, ako aj v súlade so súťažnými podkladmi a podmienkami v Procese verejného obstarávania;
2. v súlade s požiadavkami, stanovenými v **Technických a prevádzkových štandardoch,** ktorých znenie v čase uzavretia Zmluvy tvorí **Prílohu č. 4** Zmluvy. Zmluvné strany sa dohodli, že Objednávateľ je oprávnený po dobu trvania Zmluvy Technické a prevádzkové štandardy (ďalej aj len ako **„TPŠ“**) aktualizovať. Aktualizované znenie Technických a prevádzkových štandardov Objednávateľ písomne oznámi Dopravcovi dostatočne vopred, spravidla dva mesiace pred zavedením zmeny. Aktualizované znenie je pre Dopravcu záväzné od termínu zavedenia zmeny Objednávateľom. Dopravca je povinný takú zmenu Technických a prevádzkových štandardov akceptovať;
3. podľa aktuálne schválených **Cestovných poriadkov**;
4. v súlade s **Tarifou a cenníkom cestovného**, ktorých znenie v čase uzavretia Zmluvy tvorí **Prílohu č. 6** Zmluvy. Zmluvné strany sa dohodli, že Objednávateľ je oprávnený po dobu trvania Zmluvy Tarifu a cenník cestovného aktualizovať. Aktualizované znenie Tarify a cenníka cestovného Objednávateľ písomne oznámi Dopravcovi dostatočne vopred, spravidla jeden mesiac pred zavedením zmeny. Aktualizované znenie je pre Dopravcu záväzné od termínu zavedenia zmeny Objednávateľom. Dopravca je povinný takú zmenu Tarify a cenníka cestovného akceptovať;
5. v súlade so **Zmluvnými prepravnými podmienkami**, ktorých znenie v čase uzavretia Zmluvy tvorí **Prílohu č. 5** Zmluvy. Zmluvné strany sa dohodli, že Objednávateľ alebo ním splnomocnený Integrátor je oprávnený po dobu trvania Zmluvy Zmluvné prepravné podmienky aktualizovať. Aktualizované znenie Zmluvných prepravných podmienok Objednávateľ písomne oznámi Dopravcovi dostatočne vopred, spravidla jeden mesiac pred zavedením zmeny. Aktualizované znenie je pre Dopravcu záväzné od termínu zavedenia zmeny Objednávateľom. Dopravca je povinný takú zmenu Zmluvných prepravných podmienok akceptovať;
6. vozidlami, ktorých **priemerný vek** **za celú dobu poskytovania Služby nesmie prekročiť 10 rokov**, pričom vek žiadneho jednotlivého **Používaného vozidla** (vrátane zálohových vozidiel) nesmie presiahnuť **14 rokov**;
7. v súlade s technickými normami SR a EÚ, ako aj v súlade so všeobecne záväznými právnymi predpismi, najmä zákonom č. 56/2012 Z. z. o cestnej doprave v znení neskorších predpisov a súvisiacimi vykonávacími predpismi;
8. v súlade s konkretizovanými povinnosťami Technických a prevádzkových štandardov, ktoré sú špecifikovaných v **Prílohe č. 7** Zmluvy - **Sadzobník zmluvných pokút za porušenie Technických a prevádzkových štandardov;**
9. v súlade s pravidlami časovej nadväznosti Spojov a s pravidlami ich dodržiavania, ktoré budú Dopravcovi primerane vopred oznámené Objednávateľom a to v prípade Autobusových liniek, ktoré budú v priebehu trvania tejto Zmluvy integrované na spoje železničnej dopravy a/alebo mestskej hromadnej dopravy;
10. v súlade s ďalšími povinnosťami, ktoré pre Dopravcu vyplývajú z tejto Zmluvy.

7.2 V prípade takej zmeny spôsobu realizácie Služby, kedy dôjde k aktualizácii časti ceny za Odpisy a/alebo nájom na Používané vozidlá podľa bodu 6.2.4 Zmluvy je **Dopravca** povinný požiadať o schválenie **Aktualizovaného počtu Používaných vozidiel** a z neho vyplývajúcej zmeny priemerného ročného nábehu vozidiel. Ten musí byť doložený odôvodnením zmeny počtu vozidiel, ktoré bude vychádzať najmä z nemožnosti zaistiť poskytovanie **Služby** v zmenenom rozsahu prostredníctvom **Východiskového počtu Používaných vozidiel**, alebo doterajšieho Aktualizovaného počtu Používaných vozidiel s ohľadom na technické možnosti dispozície s vozidlovým parkom Dopravcu, na zákon č. 56/2012 Z. z. o cestnej doprave v znení neskorších predpisov a obmedzenia vyplývajúce z právnych predpisov upravujúcich bezpečnosť a ochranu zdravia pri práci a dobu odpočinku vodičov.

7.3 V prípade rozporu medzi požiadavkami obsiahnutými v dokumentoch, na ktoré odkazuje bod 7.1 Zmluvy, je Dopravca povinný splniť prísnejšiu požiadavku. Objednávateľ je oprávnený kontrolovať u Dopravcu plnenie týchto povinností a Dopravca je povinný poskytnúť Objednávateľovi k takej kontrole potrebnú súčinnosť.

7.4 Dopravca je povinný bezodkladne informovať Objednávateľa o akýchkoľvek zmenách v zložení vozidlového parku a jeho výbave, určenej pre poskytovanie Služby podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa tejto Zmluvy.

7.5 **Dopravca** je povinný doložiť **Objednávateľovi** elektronicky aj písomne spolu s výkazom výkonov za posledný mesiac štvrťroka prehľad vozidlového parku, ktorý bol použitý pri poskytovaní **Služby** v predchádzajúcom štvrťroku, vrátane uvedenia roku výroby každého vozidla a výpočtu priemerného veku vozidlového parku.

7.6 Dopravca je povinný po celú dobu trvania Zmluvy pri poskytovaní Služby mať platné a účinné všetky potrebné povolenia a licencie na prevádzkovanie Autobusových liniek na príslušných Spojoch, a v prípade potreby o príslušné povolenia a/alebo licencie na príslušnom Dopravnom správnom orgáne riadne a včas požiadať.

7.7 V prípade, že Dopravca získa informáciu, že bude v určitý deň vyhlásený štrajk alebo výluka poľa zákona o kolektívnom vyjednávaní, alebo podľa iných predpisov, ktorou bude, alebo môže byť dotknuté plnenie tejto zmluvy, je Dopravca povinný o tejto skutočnosti bezodkladne informovať Objednávateľa. Dopravca je povinný minimalizovať dopady štrajku alebo výluky na plnenie tejto Zmluvy a súčasne je povinný postupovať pri riešení situácie v maximálnej súčinnosti s Objednávateľom. Dopravca je povinný v maximálnom možnom rozsahu, ktorý je po ňom možné spravodlivo požadovať, zaistiť plnenie Služby v deň štrajku alebo výluky vlastným Používanými vozidlami alebo prostredníctvom náhradných dopravcov.

7.8 Dopravca je povinný predložiť Objednávateľovi v elektronickej podobe vo formáte CSV všetky dáta o predaji cestovného v nezmenenej podobe tak, ako boli zapísané a vyčítané z odbavovacieho a predajného zariadenia. Do týchto dát nemá Dopravca právo neskôr akokoľvek zasahovať, alebo ich dodatočne pozmeňovať. Dopravca sa zaväzuje nevykonávať žiadnu manipuláciu s údajmi o predaji cestovného.

7.9 Dopravca je povinný zabezpečovať dopravu na ním prevádzkovaných Autobusových linkách v súlade s podmienkami tejto Zmluvy. Dopravca je povinný zabezpečovať prevádzku v súlade s aktuálne schválenými Cestovnými poriadkami. Dopravca je povinný dodržiavať podmienky, vyplývajúce z Technických a prevádzkových štandardov.

7.10 Dopravca nie je oprávnený sám, bez predchádzajúceho výslovného pokynu alebo súhlasu Objednávateľa meniť obsah Cestovných poriadkov.

7.11 Dopravca je povinný dbať pri plnení predmetu Zmluvy na ochranu životného prostredia a dodržiavať platné technické, bezpečnostné, zdravotné, hygienické a iné predpisy, vrátane predpisov týkajúcich sa ochrany životného prostredia.

7.12 Dopravca je povinný zabezpečiť po dobu poskytovania Služby funkčnosť odbavovacích a predajných zariadení Používaných vozidiel.

7.13 Dopravca je povinný zabezpečiť po dobu poskytovania Služby prevádzkovú zálohu v počte 11 (jedenásť) autobusov, z toho 3 (tri) Veľké autobusy.

Článok 8

**POVINNOSTI DOPRAVCU PRED NÁSTUPOM NA AUTOBUSOVÉ LINKY**

## 8.1 Dopravca sa zaväzuje, že pred začatím poskytovania Služby:

## v súlade so zákonom č. 56/2012 Z. z. o cestnej doprave v znení neskorších predpisov a jeho vykonávacích právnych predpisov riadne podá na príslušný Dopravný správny orgán návrh na začatie konania o udelenie príslušných dopravných licencií spolu s návrhom Cestovných poriadkov na rozhodnutie a schválenie;

## predloží Objednávateľovi na schválenie v elektronickej podobe Aktualizovaný počet Používaných Vozidiel;

## spracuje a predloží Objednávateľovi aktualizované Obehy vozidiel v zmysle vzoru vzájomne odsúhlaseného s Objednávateľom

## úspešne vykoná Testovaciu prevádzku podľa bodu 8.2 a 8.3 Zmluvy;

## poskytne Objednávateľovi všetku potrebnú súčinnosť, nevyhnutnú na zabezpečenie využitia doteraz vydaných Dopravných kariet.

## a to všetko najneskôr 30 dní pred začatím poskytovania Služby tak, aby Služba mohla byť začať poskytovaná riadne a čo najskôr po podpise Zmluvy.

## 8.2 Testovacou prevádzkou Dopravca preukáže splnenie požiadaviek:

## na funkčnosť Odbavovacieho zariadenia podľa bodu 2.7 TPŠ, časť A

## na funkčnosť komunikácie Používaných vozidiel s Dispečerským pracoviskom Dopravcu podľa bodu 3. TPŠ, časť A.

## 8.3 Testovacia prevádzka sa považuje za úspešne vykonanú, ak Objednávateľ túto skutočnosť písomne potvrdí. V prípade, ak prvá Testovacia prevádzka nebude úspešne vykonaná, bude vykonaná opakovaná Testovacia prevádzka a to v lehote a spôsobom stanoveným v písomnom pokyne Objednávateľa.

**Článok 9**

**INTEGRÁCIA**

* 1. Zmluvné stany majú spoločný záujem na kvalitnej a efektívnej verejnej osobnej doprave a sú si vedomé, že spoločensky najvýhodnejšou formou prevádzkovania verejnej osobnej dopravy je integrovaný dopravný systém, umožňujúci koordinovať verejnú osobnú dopravu v rámci celého kraja podľa jednoduchých a zrozumiteľných pravidiel pre cestujúcich pri zaistení zodpovedajúcej kvality a kvantity verejnej dopravy a efektívneho využitia finančných prostriedkov potrebných pre jej fungovanie.
  2. Objednávateľ vo verejnom záujme rozvíja Integrovaný dopravný systém Žilinského kraja a priľahlých záujmových regiónov - **IDS ŽK.** V tejto súvislosti Objednávateľ a mesto Žilina založili obchodnú spoločnosť Integrovaná doprava Žilinského kraja, s. r. o. (ďalej ako **„Integrátor“),** ktorá pripravuje postupné zavedenie IDS ŽK v jednotlivých dopravných regiónoch Žilinského kraja. V súvislosti s tým je táto Zmluva Zmluvným stranami chápaná ako zmluvný rámec pre spoluprácu Zmluvných strán pri rozvoji a prevádzke IDS ŽK.

9.3 Dopravca sa preto uzavretím tejto Zmluvy zaväzuje, že počas trvania tejto Zmluvy:

1. sa zapojí do rozvoja a prevádzky integrovaného dopravného systému na území Žilinského samosprávneho kraja a priľahlých záujmových regiónov (IDS ŽK) a to aj bez osobitnej zmluvy medzi Dopravcom a Integrátorom,
2. bude spolupracovať pri prevádzkovej integrácii, tarifnej integrácii, administratívnej a dátovej integrácii nielen s Objednávateľom, ale aj s Integrátorom a to aj bez osobitnej zmluvy medzi Dopravcom a Integrátorom,
3. na základe písomnej výzvy Integrátora uzatvorí s ním zmluvu o spolupráci pri prevádzke IDS ŽK a to v lehote nie kratšej ako 30 kalendárnych dní od doručenia výzvy Integrátora,
4. bude pri rozvoji a prevádzke IDS ŽK poskytovať Objednávateľovi, ako aj Integrátorovi všetku potrebnú súčinnosť, ktorú možno od neho spravodlivo požadovať,
5. bude poskytovať Objednávateľovi alebo priamo Integrátorovi na vyžiadanie všetky potrebné údaje o jednotlivých Spojoch na Autobusových linkách a o výbere cestovného, ktorými disponuje.

9.4 Dopravca je oboznámený a výslovne súhlasí s tým, že Objednávateľ je oprávnený písomne splnomocniť Integrátora výkonom vybraných práv, povinností a činností, ktoré pre Objednávateľa vyplývajú z tejto zmluvy (vrátane uplatňovania a vymáhania nárokov Objednávateľa na zmluvné pokuty). Objednávateľ písomne oznámi Dopravcovi rozsah splnomocnenia Integrátora konať v mene a na účet Objednávateľa a Dopravca sa zaväzuje takéto oznámenie akceptovať a vo veci ďalej konať priamo s Integrátorom. Objednávateľ si vyhradzuje právo v splnomocnení určiť, o ktorých úkonoch alebo činnostiach vykonaných Integrátorom má byť po ich vykonaní vyrozumený, alebo ktoré úkony alebo činnosti Integrátora podliehajú pred ich vykonaním predchádzajúcemu súhlasu Objednávateľa. Písomné splnomocnenie Objednávateľa pre Integrátora môže mať podobu plnej moci a/alebo príkaznej a/alebo mandátnej zmluvy.

9.5 Dopravca vyslovene súhlasí s tým, že informácie získané pri plnení povinnosti podľa tejto Zmluvy a v súvislosti s ňou sa nepovažujú za predmet obchodného tajomstva a Objednávateľ je tak oprávnený v rozsahu stanovenom príslušnými právnymi predpismi (napr. Infozákon) poskytnúť ich tretím osobám. Také poskytnutie informácií nie je porušením obchodného tajomstva ani dôvernosti informácií.

9.6 Súčasťou prípravy Integrátora na prevzatie funkcie garanta prevádzky, správy, rozvoja a kontroly IDS ŽK je zriadenie Clearingového centra Integrátora a Centrálneho dispečingu Integrátora. Dopravca je v tejto súvislosti povinný najneskôr 30 kalendárnych dní pred začatím poskytovania Služby úspešne vykonať Testovaciu prevádzku, ktorou Dopravca preukáže splnenie požiadaviek:

a) na funkčnosť Odbavovacieho zariadenia a komunikáciu s Clearingovým centrom Integrátora podľa podmienok uvedených v bodoch 9.8 až 9.13 Zmluvy a v Prílohe č. 8 Zmluvy – Popis dátovej komunikácie

1. na funkčnosť komunikácie Používaných vozidiel s Dispečerským pracoviskom Dopravcu a s Centrálnym dispečingom Integrátora podľa podmienok uvedených v bodoch 9.14 až 9.17 Zmluvy a v Prílohe č. 8 Zmluvy – Popis dátovej komunikácie
   1. Testovacia prevádzka sa považuje za úspešne vykonanú, ak Objednávateľ túto skutočnosť písomne potvrdí. V prípade, ak prvá Testovacia prevádzka nebude úspešne vykonaná, bude vykonaná opakovaná Testovacia prevádzka a to v lehote a spôsobom stanoveným v písomnom pokyne Objednávateľa. Ak Clearingové centrum Integrátora a/alebo Centrálny dispečing Integrátora nebude z akýchkoľvek dôvodov pred začatím poskytovania Služby funkčné/funkčný, vykoná sa Testovacia prevádzka vo vzťahu k tomu zariadeniu Integrátora, ktoré je funkčné; ak nebude funkčné ani jedno zariadenie Integrátora, vykoná sa Testovacia prevádzka len v rozsahu bodu 8.2 Zmluvy
   2. Odbavovacie zariadenie musí zabezpečiť bezproblémový proces vybavenia cestujúcich na základe **Dopravnej karty** (ďalej len **„DK“**). DK musí umožniť predaj cestovného lístka, ako papierového, tak aj na platforme DK podľa aktuálne platnej Tarify. Odbavovacie zariadenie musí akceptovať akékoľvek platné doteraz vydané DK podľa požiadaviek stanovených v **Prílohe č. 8** Zmluvy - **Popis dátovej komunikácie**.
   3. Odbavovacie zariadenie musí mať dostatočnú pamäťovú kapacitu pre Tarifu, musí zvládať zápis dát priamo do pamäte DK, musí generovať a komunikovať potrebné dáta podľa požiadaviek Clearingového centra Integrátora stanovených v prílohe č. 8 Zmluvy - Popis dátovej komunikácie, musí dokázať pracovať s jednotnými vstupnými dátami popisujúcimi túto Tarifu, ktoré sú súčasťou dát z Clearingového centra Integrátora. Dátová komunikácia prebieha sprostredkovanie cez centrálny server Dopravcu
   4. Dopravca v rámci testovania požiadaviek pre odbavenie cestujúceho preukáže pripravenosť svojho odbavovacieho zariadenia pre odbavenie cestujúcich. Testovanie bude prebiehať priamo v Používanom vozidle, ktoré si určí Dopravca, ktoré bude pristavené na miesto vopred stanovené Objednávateľom a absolvuje trasu spoja určeného Objednávateľom.
   5. Dopravcovi budú dané k dispozícii testovacie DK, testovacie greenlisty a blacklist.
   6. Pre účely testu bude mať odbavovacie zariadenie uložené cestovné poriadky liniek podľa pokynu Objednávateľa.
   7. Overenie správnosti odbavenia podľa Tarify, platnej v čase vykonania Testovacej prevádzky, bude úspešné, ak Dopravca splní tieto úlohy:

- nabitie kreditu Elektronickej peňaženky v hotovosti a z Eshopu;

- nákup dlhodobého časového cestovného lístka na zóny zapísané na DK, a to ako platbou v hotovosti, tak aj z Elektronickej peňaženky;

- predaj jednotlivého cestovného lístka v hotovosti;

- predaj jednotlivého cestovného lístka z Elektronickej peňaženky DK a vygenerovaným nárokom na prestup podľa Tarify

- Na DK je vopred uložený dlhodobý časový cestovný lístok pre časť trasy. Odbavenie prebehne automatizovane po priložení DK k zariadeniu, vodič iba nastaví požadovanú cieľovú zastávku, zariadenie uzná zóny pre časť trasy pokrytú dlhodobým časovým predplatným lístkom a predá pre zostávajúcu časť trasy platný jednotlivý cestovný lístok podľa Tarify pričom úsek pokrytý dlhodobým časovým predplatným lístkom sa môže nachádzať na začiatku trasy, na jej konci alebo aj kdekoľvek inde v jej rámci.

- realizáciu reklamačného procesu vyššie uvedených úloh.

- SW odbavovacieho zariadenia musí zobraziť platné dlhodobé časové lístky a zostatok kreditu elektronickej peňaženky uložené na DK

- Všetky realizované úlohy musia byť spoľahlivo prenesené do Clearingového centra IDŽK. Dátová komunikácia prebehne sprostredkovanie cez server Dopravcu

- Pri všetkých úlohách musí byť správne interpretovaný obsah greenlistu a blacklistu

9.14 Zariadenie Dopravcu musí zaistiť bezproblémový proces vzájomnej komunikácie Používaného vozidla s vlastným dispečingom Dopravcu, ako aj komunikáciu dispečingu Dopravcu s Centrálnym dispečingom Integrátora podľa podmienok, stanovených v stanovených v **Prílohe č. 8** Zmluvy - **Popis dátovej komunikácie**.

9.15 Objednávateľ poskytne Dopravcovi adresy IP servera a autorizačné údaje pre komunikáciu s Centrálnym dispečingom Integrátora. Dopravca musí pre potreby testu zaregistrovať zariadenie určené na testovanie.

9.16 Testovanie bude prebiehať priamo v Používanom vozidle Dopravcu, pristavenom na mieste vopred určenom Objednávateľom, ktoré absolvuje trasu Spoja určeného Objednávateľom.

9.17 Zariadenie musí preukázať spoľahlivé plnenie nasledujúcich funkcií:

* + zasielanie informácií o polohe a udalostiach vo vozidle do dispečingu Dopravcu a následne aj do Centrálneho dispečingu Integrátora;
  + prenos správ od vodiča do dispečingu Dopravcu a následne aj do Centrálneho dispečingu Integrátora
  + prenos správ z Centrálneho dispečingu Integrátora do dispečingu Dopravcu a následne k vodičom
  + prenos potvrdzovacích správ o spracovaní pokynov zo správ
  + správnu realizáciu pokynov k aktualizácii dát o zastávkach, cestovných poriadkoch a parametroch v systémoch dopravcu
  + správne zobrazenie informácií pre cestujúcich na vnútornom a vonkajšom informačnom displeji.

**Článok 10**

**SUBDODÁVATELIA**

* 1. Zoznam subdodávateľov Dopravcu známych v čase uzavretia zmluvy je uvedený **v Prílohe č. 9** Zmluvy - **Zoznam subdodávateľov**.
  2. Pri poskytovaní časti Služby podľa tejto Zmluvy subdodávateľom má Dopravca zodpovednosť, akoby plnenie vykonával sám. Ak z tejto Zmluvy vyplýva pre Dopravcu určitá povinnosť, je Dopravca povinný zabezpečiť jej splnenie aj vo vzťahu ku každému subdodávateľovi a/alebo zo strany každého subdodávateľa v rámci ním vykonávanej subdodávky.
  3. Dopravca je povinný oznámiť Objednávateľovi bez zbytočného odkladu akúkoľvek zmenu údajov o každom subdodávateľovi. V prípade, ak táto zmena má vplyv aj na udelenú dopravnú licenciu, tak Dopravca je povinný riadne a včas požiadať príslušný Dopravný správny orgán o zmenu udelenej dopravnej licencie.
  4. Pravidlá pre zmenu subdodávateľov počas trvania Zmluvy:

Dopravca je povinný najneskôr 30 kalendárnych dní pred dňom, ktorý predchádza dňu v ktorom má nastať zmena subdodávateľa:

1. písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k tejto zmluve, predmet subdodávky (označenie Autobusových liniek alebo Spojov na nich, ktoré má prevádzkovať subdodávateľ) a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia;
2. riadne podať na príslušný Dopravný správny orgán návrh na zmenu udelenej dopravnej licencie na tie Autobusové linky, ktoré majú byť prevádzkované subdodávateľom.
   1. Za subdodávateľa sa na účely tejto Zmluvy považuje aj vykonávajúci dopravca v zmysle § 10 ods. 7 zákona č. 56/2012 Z. z. o cestnej doprave v znení neskorších predpisov.

10.6 Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z.. Nový subdodávateľ musí spĺňať podmienky udelenej dopravnej licencie podľa § 10 ods. 3 a 4 zákona č. 56/2012 Z. z. o cestnej dopravne v znení neskorších predpisov.

10.7 Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť Služby podľa tejto Zmluvy subdodávateľom nastane u Dopravcu až po uzavretí Zmluvy**.**

* 1. Zhotoviteľ môže poveriť vykonaním časti Služieb podľa tejto Zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 9 Zmluvy v znení prípadných neskorších písomných oznámení o zmene subdodávateľa alebo o doplnení nového subdodávateľa; to všetko pod podmienkou, že príslušný Dopravný správny orgán právoplatne povolí zmenu udelenej dopravnej licencie spočívajúcu v zmene spôsobu jej prevádzkovania využitím vykonávajúceho dopravcu alebo subdodávateľa.

10.9 V prípade, ak ide o osobu, ktorej kapacitami Dopravca v Procese verejného obstarávania preukázal technickú alebo odbornú spôsobilosť, táto osoba poskytne svoje kapacity počas celého trvania tejto Zmluvy. Dopravca je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v Procese verejného obstarávania technickú alebo odbornú spôsobilosť. V prípade, ak z dôvodu hodného osobitného zreteľa nastane potreba zmeniť osobu, ktorej kapacitami Dopravca v Procese verejného obstarávania preukázal technickú alebo odbornú spôsobilosť, je Dopravca povinný preukázať Objednávateľovi, že nová osoba spĺňa všetky požiadavky, ktoré vyžadoval Objednávateľ v Procese verejného obstarávania voči pôvodnej osobe.

**Článok 11**

**SPOLOČNÉ USTANOVENIA**

## 11.1 Dopravca je povinný viesť úplnú a prehľadnú evidenciu nákladov a výnosov z poskytovania Služby podľa tejto Zmluvy oddelene od evidencie nákladov a výnosov z ostatných poskytovaných dopravných služieb alebo iných vykonávaných činností. Dopravca je za týmto účelom povinný viesť oddelené účtovníctvo.

## 11.2 Dopravca sa zaväzuje, že pri plnení tejto Zmluvy bude postupovať podľa platných daňových a účtovných všeobecne záväzných právnych predpisov v Slovenskej republike.

## 11.3 Dopravca je oprávnený použiť Príspevok len na úhradu plnenia záväzku poskytovať Službu podľa tejto Zmluvy.

## 11.4 Dopravca je povinný strpieť výkon kontroly a vytvoriť podmienky pre kontrolu plnenia povinností Dopravcu podľa tejto Zmluvy a/alebo kontrolu použitia Príspevku. Kontrolu môže vykonať Objednávateľ najmä prostredníctvom zamestnancov odboru dopravy, Integrátora a jeho zamestnancov, Útvaru hlavného kontrolóra Žilinského samosprávneho kraja, komisie Zastupiteľstva alebo iných osôb splnomocnených Objednávateľom. Kontrolu môžu vykonať aj iné príslušné kontrolné orgány SR alebo EÚ v rozsahu svojej kompetencie.

## 11.5 Dopravca sa zaväzuje, že sa podrobí administratívnej finančnej kontrole a kontrole na mieste v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj že sa podrobí akejkoľvek inej kontrole vykonávanej podľa platných právnych predpisov SR a EÚ.

11.6 Dopravca nie je oprávnený jednostranne započítavať akékoľvek pohľadávky z tejto Zmluvy voči pohľadávkam Objednávateľa, ani nie je oprávnený bez predchádzajúceho písomného súhlasu Objednávateľa postúpiť (scudziť) akékoľvek pohľadávky z tejto Zmluvy alebo ich založiť alebo inak zaťažiť v prospech tretích osôb.

11.7 Objednávateľ si vyhradzuje právo pozastaviť platbu akejkoľvek mesačnej Zálohy alebo Doplatku v prípade, ak je Dopravca v omeškaní s plnením ktorejkoľvek svojej povinnosti podľa tejto Zmluvy. Tým nie je dotknutý nárok Objednávateľa na uplatnenie zmluvných pokút alebo náhradu škody.

11. 8 Dopravca sa zaväzuje písomne informovať Objednávateľa o prijatí akejkoľvek investičnej dotácie/finančného príspevku zo strany orgánov verejnej správy a/alebo Európskej únie a jej výške vo vzťahu k plneniu tejto Zmluvy.

**Článok 12**

**ZMLUVNÉ POKUTY**

* 1. Zmluvné strany sa dohodli, že za porušenie povinnosti Dopravcu začať poskytovať Službu v lehote podľa bodu 5.1 písm. a) Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške 100  000 EUR (slovom: stotisíc) za prvý deň omeškania Dopravcu so začatím poskytovania Služby a 50 000 EUR (slovom: päťdesiattisíc) za každý ďalší deň omeškania Dopravcu so začatím poskytovania Služby.
  2. Zmluvné strany sa dohodli, že v prípade, ak Dopravca preruší poskytovanie Služby o viac ako 24 hodín a prerušenie nie je spôsobné dôvodmi vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie) alebo v nepredvídateľnej ľudskej činnosti (napr. štrajk, občianske nepokoje, vojna), je Objednávateľ oprávnený požadovať od Dopravcu zaplatenie zmluvnej pokuty vo výške 50 000 EUR (slovom: päťdesiattisíc) za každý deň prerušenia poskytovania Služby Dopravcom.
  3. Zmluvné strany sa dohodli, že za porušenie povinnosti Dopravcu podľa bodu 5.8 Zmluvy , je Objednávateľ oprávnený požadovať od Dopravcu zaplatenie zmluvnej pokuty vo výške vo výške 8 000 EUR (slovom: osem tisíc ) za každý deň omeškania Dopravcu so splnením povinnosti.
  4. Zmluvné strany sa dohodli, že za porušenie povinnosti Dopravcu poskytovať Službu vozidlami podľa bodu 7.1 písm. f) Zmluvy, je Objednávateľ oprávnený požadovať od Dopravcu zaplatenie jednorazovej zmluvnej pokuty vo výške vo výške 160 000 EUR (slovom: stošesťdesiattisíc ) za každý štvrťrok, v ktorom bolo takéto porušenie zistené.
  5. Zmluvné strany sa dohodli, že za porušenie konkretizovaných povinností Technických a prevádzkových štandardov, ktoré sú špecifikované **v Prílohe č. 7** Zmluvy - **Sadzobník zmluvných pokút za porušenie Technických a prevádzkových štandardov**, je Objednávateľ oprávnený požadovať od Dopravcu zaplatenie zmluvnej pokuty vo výške podľa **Prílohy č. 7** Zmluvy **– Sadzobník zmluvných pokút za porušenie Technických a prevádzkových štandardov.**
  6. Zmluvné strany sa dohodli, že za porušenie povinnosti Dopravcu predložiť Objednávateľovi všetky dáta o predaji cestovného riadne a včas v zmysle bodu 7.8 Zmluvy, je Objednávateľ oprávnený požadovať od Dopravcu zaplatenie zmluvnej pokuty vo výške vo výške 25  000 EUR (slovom: dvadsaťpäťtisíc) za každý deň omeškania Dopravcu so splnením povinnosti.
  7. Zmluvné strany sa dohodli, že za porušenie povinnosti Dopravcu pred začatím poskytovania Služby riadne a včas splniť všetky povinnosti, ktoré pre neho vyplývajú z bodu 8.1 Zmluvy , je Objednávateľ oprávnený požadovať od Dopravcu zaplatenie zmluvnej pokuty vo výške 8 000 EUR (slovom: osemtisíc) za každý deň omeškania Dopravcu so splnením povinnosti.
  8. Zmluvné strany sa dohodli, že za porušenie povinnosti Dopravcu, ktorá pre neho vyplýva z bodu 7.6 Zmluvy je Objednávateľ oprávnený požadovať od Dopravcu zaplatenie zmluvnej pokuty vo výške vo výške 8 000 EUR (slovom: osemtisíc ) za každý deň omeškania Dopravcu so splnením povinnosti.
  9. Zmluvné strany sa dohodli, že ak Dopravca poruší pravidlá dohodnuté v článku 10 Zmluvy pri zmene subdodávateľa alebo pri doplnení nového subdodávateľa, je Objednávateľ oprávnený požadovať od Dopravcu zaplatenie jednorazovej zmluvnej pokuty vo výške 16 000 EUR (slovom: šestnásťtisíc) za každý mesiac trvania každého prípadu porušenia.
  10. Zmluvné strany sa dohodli, že ak Dopravca poruší niektorú povinnosť, ktorá pre neho vyplýva z článku 11 Zmluvy, je Objednávateľ oprávnený požadovať od Dopravcu zaplatenie jednorazovej zmluvnej pokuty vo výške 16  000 EUR (slovom: šestnásťtisíc) za každý prípad porušenia.
  11. Zmluvné strany sa dohodli, že ak právoplatným rozhodnutím Protimonopolného úradu SR bude konštatované, že Dopravca sa pri získaní zákazky, ktorej výsledkom je táto zmluva, dopustil kolúzneho správania alebo v prípade, ak Dopravca iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž, je Objednávateľ oprávnený požadovať od Dopravcu zaplatenie jednorazovej zmluvnej pokuty vo výške 20 % z hodnoty celej Zmluvy.
  12. Dopravca je povinný zaplatiť zmluvnú pokutu na základe písomnej výzvy Objednávateľa do 30 kalendárnych dní od doručenia výzvy bezhotovostným prevodom na účet uvedený vo výzve.
  13. Zaplatenie zmluvnej pokuty nezbavuje Dopravcu záväzku splniť dotknutú povinnosť.
  14. Dohodnutím a zaplatením zmluvnej pokuty nie je dotknuté právo Objednávateľa na náhradu škody vo výške presahujúcej výšku zmluvnej pokuty.
  15. Kumulácia zmluvných pokút nie je vylúčená.
  16. Dopravca nie je povinný zaplatiť zmluvnú pokutu, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov alebo dôvody vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy) alebo v nepredvídateľnej ľudskej činnosti (napr. štrajk, občianske nepokoje, vojna).

**Článok 13**

**POISTENIE A BANKOVÁ ZÁRUKA**

* 1. Dopravca je povinný mať po celú dobu poskytovania Služby uzavreté platné povinné zmluvné poistenie zodpovednosti za škodu spôsobenú prevádzkou motorového vozidla podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov.
  2. Dopravca je povinný mať po celú dobu poskytovania Služby uzavretú platnú a účinnú zmluvu o poistení zodpovednosti za škodu spôsobenú Dopravcom tretej osobe s limitom poistného plnenia minimálne vo výške 330 000 EUR (slovom: tristotridsaťtisíc EUR).
  3. Dopravca odovzdal Objednávateľovi v rámci súčinnosti pri uzatvorení tejto Zmluvy bankovú záruku na zabezpečenie plnenia Zmluvy vo výške **1 250 000 EUR** (slovom: jeden milión dvestopäťdesiattisíc EUR) (ďalej len ako **„Banková záruka“**).
  4. Banková záruka slúži k zabezpečeniu riadneho a včasného splnenia všetkých záväzkov a povinností Dopravcu vyplývajúcich z tejto Zmluvy alebo s touto Zmluvou súvisiacich, vrátane nárokov Objednávateľa na zaplatenie zmluvnej pokuty, náhradu škody alebo nárokov vzniknutých ako dôsledok odstúpenia od Zmluvy alebo vypovedania Zmluvy.
  5. Dopravca je povinný do tridsiatich (30) dní po každom čerpaní bankovej záruky Objednávateľom doplniť bankovúzáruku do jej pôvodnej výšky. Doplnením bankovej záruky podľa predchádzajúcej vety sa rozumie (na základe dohody Dopravcu s bankou):

1. rozšírenie bankovej záruky na jej pôvodnú výšku, alebo
2. zriadenie novej bankovej záruky na jej pôvodnú výšku,

pričom Dopravca alebo banka doručí Objednávateľovi záručnú listinu, ktorou bola banková záruka rozšírená alebo opätovne zriadená.

* 1. Povinnosť Dopravcu podľa bodu 13.3. sa považuje za splnenú aj zložením finančných prostriedkov v požadovanej výške na účet Objednávateľa. Objednávateľ vráti takto zložené prostriedky resp. zostatok Dopravcovi po uplynutí 6 (šiestich) kalendárnych týždňov po skončení platnosti a účinnosti Zmluvy. Dopravca je povinný do tridsiatich (30) dní po každom čerpaní zo zložených finančných prostriedkov, doplniť výšku zložených finančných prostriedkov na pôvodnú sumu.
  2. Platnosť bankovej záruky končí uplynutím 6 (šiestich) kalendárnych týždňov po skončení platnosti a účinnosti Zmluvy.
  3. Banková záruka zanikne:

1. uplynutím doby platnosti, ak si Objednávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.

**Článok 14**

**KOMUNIKÁCIA ZMLUVNÝCH STRÁN A KONTAKTNÉ OSOBY**

* 1. Zmluvné strany sa dohodli, že komunikácia Zmluvných strán podľa tejto Zmluvy bude s výnimkou prípadov uvedených v bode 14.2 Zmluvy prebiehať v slovenskom alebo českom jazyku nasledovne: v písomnej forme a to buď v listinnej podobe alebo elektronickej podobe a bude doručovaná druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka,
3. do elektronickej schránky ako elektronický dokument, ktorý sa doručuje do vlastných rúk
4. prostredníctvom elektronickej pošty (e-mailom).
   1. Zmluvné strany sa dohodli, že tieto dokumenty:
5. dokumenty, ktorými sa mení rozsah Služby v zmysle bodov 5.4 až 5.8 Zmluvy,
6. štvrťročné zúčtovanie Objednávateľa podľa bodu 6.8 písm. c) Zmluvy,
7. námietky Dopravcu podľa bodu 6.8 písm. d) Zmluvy,
8. oznámenia Objednávateľa o aktualizácii Príloh č. 4 ,5 a 6 Zmluvy podľa článku 7 Zmluvy,
9. oznámenia Dopravcu o zmene alebo doplnení subdodávateľa alebo o zmene údajov o subdodávateľovi - aktualizácia Prílohy č. 9 podľa článku 10 Zmluvy,
10. oznámenie Objednávateľa o rozsahu splnomocnenia Integrátora konať v mene a na účet Objednávateľa v zmysle bodu 9.4 Zmluvy,
11. oznámenie o zmene identifikačných údajov uvedených v článku 1 Zmluvy alebo oznámenie o zmene kontaktných osôb uvedených v článku 14 Zmluvy,
12. dokumenty, ktorými zaniká právny vzťah založený touto Zmluvou,
13. dokumenty, ktorými Objednávateľ uplatňuje opciu podľa tejto Zmluvy alebo súťažných podkladov v Procese verejného obstarávania,

budú vyhotovené v slovenskom jazyku v písomnej forme a to buď v listinnej podobe alebo v elektronickej podobe autorizované v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a budú doručované druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka,
3. do elektronickej schránky ako elektronický dokument, ktorý sa doručuje do vlastných rúk.
   1. Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.
   2. Elektronická zásielka doručovaná do elektronickej schránky sa považuje za doručenú v deň jej prevzatia adresátom alebo uplynutím úložnej doby 5 kalendárnych dní, aj keď sa adresát o tom nedozvie.
   3. Elektronická zásielka doručovaná prostredníctvom elektronickej pošty (e-mailom) sa považuje za doručenú v okamihu obdržania potvrdenia o prijatí e-mailu odoslaného na e-mailovú adresu kontaktnej osoby druhej Zmluvnej strany.
   4. **Kontaktná osoba za Objednávateľa:** *(vyplní sa k podpisu zmluvy)*

Meno a priezvisko: ...................................................

Funkcia/Pozícia: ...................................................

Telefón: ...................................................

E-mail: ...................................................

ID elektronickej schránky: ...................................................

* 1. **Kontaktná osoba za Dopravcu:** *(vyplní sa k podpisu zmluvy)*

Meno a priezvisko: ...................................................

Funkcia/Pozícia: ...................................................

Telefón: ...................................................

E-mail: ...................................................

ID elektronickej schránky: ...................................................

## 14.8V prípade, ak počas trvania Zmluvy dôjde k zmene kontaktných osôb uvedených v bode 14.6 alebo 14. 7 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k Zmluve.

**Článok 15**

**DOBA TRVANIA ZMLUVY**

15.1 Táto Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa [www.zilinskazupa.sk](http://www.zilinskazupa.sk) .

15.2 Táto Zmluva sa uzatvára na dobu určitú od nadobudnutia účinnosti Zmluvy do uplynutia 24 (dvadsaťštyri) kalendárnych mesiacov od začatia poskytovania Služby.

Zmluvné strany sa dohodli, že platnosť a účinnosť tejto Zmluvy sa môže na základe požiadavky Objednávateľa (uplatnenia opcie) predĺžiť najviac o ďalších 12 kalendárnych mesiacov. Objednávateľ môže uplatniť opciu najmä v prípade, ak nastane situácia, že poskytovanie Služby, ktorá je predmetom tejto Zmluvy, bude po skončení platnosti a účinnosti tejto Zmluvy prerušené alebo v prípade bezprostredného rizika vzniku takejto situácie v zmysle príslušných ustanovení Nariadenia Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien.

Dopravca sa zaväzuje uplatnenie opcie Objednávateľom akceptovať. Objednávateľ písomne oznámi Dopravcovi, či si opciu uplatňuje najneskôr tri mesiace pred uplynutím doby určitej a ak si opciu uplatní, spolu s oznámením zašle Dopravcovi na podpis návrh dodatku k Zmluve, ktorého predmetom bude:

1. predĺženie doby platnosti a účinnosti Zmluvy,
2. zvýšenie priemerného veku vozidiel a maximálneho veku jednotlivého Používaného vozidla v závislosti od dĺžky uplatnenej opcie,
3. predloženie aktualizovanej bankovej záruky na plnenie Zmluvy vo výške v závislosti od dĺžky uplatnenej opcie.
   1. Táto Zmluva sa zrušuje:
4. uplynutím doby, na ktorú bola uzavretá;
5. písomnou dohodou Zmluvných strán a ku dňu v nej uvedenej;
6. uplynutím výpovednej lehoty, ak Objednávateľ alebo Dopravca využije svoje právo Zmluvu vypovedať z dôvodov ďalej uvedených v tejto Zmluve;
7. odstúpením Zmluvnej strany od Zmluvy zo zákonných dôvodov alebo z dôvodov vymedzených tejto Zmluve.

15.3 Táto Zmluva sa zrušuje:

1. uplynutím doby, na ktorú bola uzavretá;
2. písomnou dohodou Zmluvných strán a ku dňu v nej uvedenej;
3. uplynutím výpovednej lehoty, ak Objednávateľ alebo Dopravca využije svoje právo Zmluvu vypovedať z dôvodov ďalej uvedených v tejto Zmluve;
4. odstúpením Zmluvnej strany od Zmluvy zo zákonných dôvodov alebo z dôvodov vymedzených tejto Zmluve.
   1. Objednávateľ je oprávnený písomne vypovedať túto Zmluvu z nasledujúcich dôvodov:
5. v prípade, ak Dopravca pred začatím poskytovania Služby riadne a včas nesplní všetky povinnosti, ktoré pre neho vyplývajú z bodu 8.1 Zmluvy. Výpovedná lehota je v tomto prípade 1 (jeden) kalendárny mesiac a začína plynúť dňom bezprostredne nasledujúcim po dni, v ktorom bola výpoveď doručená Dopravcovi;
6. v prípade, ak Dopravca nezačne poskytovať Službu v lehote podľa bodu 5.1 písm. a) Zmluvy. Výpovedná lehota je v tomto prípade 1 (jeden) kalendárny týždeň a začína plynúť dňom bezprostredne nasledujúcim po dni, v ktorom bola výpoveď doručená Dopravcovi;
7. v prípade, ak Dopravca preruší poskytovanie Služby o viac ako 24 hodín a prerušenie nie je spôsobené dôvodmi vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie) alebo v nepredvídateľnej ľudskej činnosti (napr. štrajk, občianske nepokoje, vojna). Výpovedná lehota je v tomto prípade 1 (jeden) kalendárny týždeň a začína plynúť dňom bezprostredne nasledujúcim po dni, v ktorom bola výpoveď doručená Dopravcovi;
8. v prípade porušenia ktorejkoľvek ďalšej povinnosti Dopravcu vyplývajúcej z tejto Zmluvy, pokiaľ Dopravca povinnosť nesplní ani v dodatočnej lehote na nápravu, ktorú mu poskytne Objednávateľ. Výpovedná lehota je v tomto prípade 6 (šesť) kalendárnych mesiacov a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Dopravcovi;
9. v prípade, ak v rámci kontroly verejného obstarávania zákazky, ktorej výsledkom je táto Zmluva, bolo konštatované porušenie zákona. Výpovedná lehota je v tomto prípade 3 (tri) kalendárne mesiace a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Dopravcovi;
10. v prípade, ak úhrn zmluvných pokút podľa čl. 12 dosiahne hranicu 4 000 000 EUR (slovom: štyri milióny). Výpovedná lehota je v tomto prípade 1 ( jeden) kalendárny mesiac a začína plynúť dňom bezprostredne nasledujúcim po dni, v ktorom bola výpoveď doručená Dopravcovi;
11. v prípade, ak je na majetok Dopravcu vyhlásený konkurz alebo konkurzné konanie bolo zastavené pre nedostatok majetku alebo je Dopravcovi povolená reštrukturalizácia alebo Dopravca vstúpi do likvidácie, preruší alebo iným spôsobom skončí svoju podnikateľskú činnosť. Výpovedná lehota je v tomto prípade 1 (jeden) kalendárny mesiac a začína plynúť dňom bezprostredne nasledujúcim po dni, v ktorom bola výpoveď doručená Dopravcovi;
12. v prípade, ak u Dopravcu prebehla zmena kontroly, organizačná zmena, zmena právnej formy, zmena vlastníkov, predaj podniku alebo jeho časti, a tieto zmeny nie sú pre Objednávateľa konajúc rozumne a odôvodnene akceptovateľné alebo nie sú súladné so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Výpovedná lehota je v tomto prípade 3 (tri) kalendárne mesiace a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Dopravcovi;
13. právoplatným rozhodnutím Protimonopolného úradu SR bolo konštatované, že Dopravca saa pri získaní zákazky, ktorej výsledkom je táto zmluva, dopustil kolúzneho správania alebo v prípade, ak Dopravca iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž. Výpovedná lehota je v tomto prípade 1 (jeden) kalendárny mesiac a začína plynúť dňom bezprostredne nasledujúcim po dni, v ktorom bola výpoveď doručená Dopravcovi.
    1. Dopravca je oprávnený písomne vypovedať túto Zmluvu z nasledujúcich dôvodov:
14. v prípade, ak je Objednávateľ v omeškaní s úhradou Doplatku, ktorý má podobu nedoplatku Objednávateľa, o viac ako 90 kalendárnych dní po lehote splatnosti. Výpovedná lehota je v tomto prípade 6 (šesť) kalendárnych mesiacov a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Objednávateľovi;
15. v prípade, ak Objednávateľ neakceptoval riadne a včas podané námietky Dopravcu proti štvrťročnému zúčtovaniu a k dohode Zmluvných strán nedošlo ani po dvoch spoločných rokovaniach Zmluvných strán. Výpovedná lehota je v tomto prípade 6 (šesť) kalendárnych mesiacov a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Objednávateľovi.

15.6 Objednávateľ je oprávnený písomne odstúpiť od tejto Zmluvy z týchto dôvodov:

1. je splnený niektorý z dôvodov na odstúpenie od zmluvy podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;
2. je splnený niektorý z dôvodov na odstúpenie od zmluvy podľa ustanovení zákona č. 315/2016 Z. z. o registri partnerov verejného sektora;
3. Dopravca stratil spôsobilosť vyžadovanú zákonom č. 56/2012 Z. z. o cestnej doprave v znení neskorších predpisov alebo spôsobilosť vyžadovanú zákonom č. 343/2015 Z. z. o verejnom obstarávaní a o zmene a doplnení niektorých zákonov, alebo stratil iné právne alebo vecné predpoklady na riadne plnenie tejto Zmluvy,
4. z iných zákonných dôvodov.

**Článok 16**

**PRAVIDLÁ PRE ZMENU ZMLUVY**

16.1 Zmluvné strany sa dohodli že akékoľvek iné zmeny Zmluvy a jej príloh, než tie, o ktorých táto Zmluva predpokladá, že budú riešené formou oznámení a pokynov Objednávateľa, budú riešené na základe vzájomnej dohody Zmluvných strán formou dodatku k Zmluve pod podmienkou súladu dodatku s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.

16.2 Len formou dodatku k tejto Zmluve je možné dohodnúť:

1. zmenu rozsahu Služby podľa bodu 5.15 Zmluvy;
2. uplatnenie opcie na predĺženie doby trvania Zmluvy podľa bodu 15.2 Zmluvy;
3. zmenu Prílohy č. 7 Zmluvy - Sadzobník zmluvných pokút za porušenie Technických a prevádzkových štandardov;
4. iné nepredvídateľné zmeny.

**Článok 17**

**ZÁVEREČNÉ USTANOVENIA**

* 1. Pri plnení tejto zmluvy sa riadia Zmluvné strany v prvom rade jej ustanoveniami. Skutočnosti a otázky neupravené v ustanoveniach tejto Zmluvy sa budú spravovať príslušnými ustanoveniami zákona č. 56/2012 Z. z. o cestnej doprave v znení neskorších predpisov a Obchodného zákonníka a ďalšími súvisiacimi právnymi predpismi najmä zákonom č. 343/2015 Z. z. a zákonom č. 315/2016 Z. z., s čím obe Zmluvné strany bez výhrad súhlasia.
  2. Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
  3. Zmluvné strany vzájomne prehlasujú, že Zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.
  4. Táto zmluva odkazuje na tieto Prílohy Zmluvy:

Príloha č. 1 Definície pojmov

Príloha č. 2 Ponuka Dopravcu

Príloha č. 3 Zoznam Autobusových liniek a ich Cestovných poriadkov

Príloha č. 4 Technické a prevádzkové štandardy

Príloha č. 5 Prepravný poriadok pre pravidelnú prímestskú dopravu

Príloha č. 6 Tarifa a cenník pre pravidelnú prímestskú autobusovú dopravu

Príloha č. 7 Sadzobník zmluvných pokút za porušenie Technických a prevádzkových štandardov

Príloha č. 8 Popis dátovej komunikácie

Príloha č. 9 Zoznam subdodávateľov

* 1. Ak v priebehu trvania Zmluvy dôjde k aktualizácii Príloh Zmluvy alebo k ich zmene, postupom, ktorý predpokladá táto Zmluva, Objednávateľ sa zaväzuje zverejňovať aktuálne znenie všetkých Príloh Zmluvy na svojom webovom sídle.
  2. Táto Zmluva je vypracovaná **v šiestich vyhotoveniach**, Objednávateľ obdrží po štyri vyhotovenia a Zhotoviteľ po dvoch vyhotoveniach Zmluvy.

V Žiline, dňa ............ V ...................., dňa .................

*(vyplní Dopravca do ponuky)*

............................................. ...................................................

Objednávateľ Dopravca

Žilinský samosprávny kraj obchodné meno

Ing. Erika Jurinová meno a priezvisko štatutárneho orgánu

Predsedníčka funkcia